Diari Oficial de la Generalitat Valenciana


Sumari del DOGV 9730, del 22-11-2023 (2023/11151)

Anunci pel qual se sotmet a informació publica la modificació del Catàleg estructural de béns i espais protegits de naturalesa urbana de València, mitjançant la incorporació de la fitxa de protecció BRL Pont de les Drassanes (03331/2020/000265).
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9730

Data del DOGV
:   22-11-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/11458


Data del document
:   02-11-2023

Organisme emissor
:   Ajuntament de València

Tipus de document
:   Anunci

Descriptors 

:   * administració local
    * pla d'urbanisme

Anunci pel qual se sotmet a informació publica la modificació del Catàleg estructural de béns i espais protegits de naturalesa urbana de València, mitjançant la incorporació de la fitxa de protecció BRL Pont de les Drassanes (03668/2020/000265). [2023/11513]  
  
El Ple de l'Ajuntament de València, en la sessió del 24 d'octubre de 2023, va adoptar l'acord que, en la part dispositiva, diu:  
  
«Primer. Iniciar el procés de consultes a les administracions públiques afectades i persones interessades en la modificació del Catàleg estructural de béns i espais protegits de naturalesa urbana de València, mitjançant la incorporació de la fitxa de protecció BRL Pont de les Drassanes, redactada pel Servei de Planejament, i sotmetre-la a informació pública durant un termini de 45 dies, mitjançant els anuncis corresponents en el Diari Oficial de la Generalitat Valenciana i en un diari no oficial d'àmplia difusió de la localitat. Els anuncis han d'indicar l'adreça electrònica per a la consulta.  
  
Segon. Comunicar este acord, a l'efecte que, si és el cas, emeten l'informe corresponent, a les administracions i serveis municipals afectats següents:  
- Direcció General de Cultura de la Generalitat Valenciana  
- Direcció General de Transports i Logística  
- Direcció General d'Infraestructures i Projectes Urbans  
- Servei de Patrimoni Històric i Artístic  
- Servei de Platges, Qualitat Acústica i de l'Aire  
- Servei d'Obres i Manteniment d'Infraestructures  
- Servei de Mobilitat Sostenible  
- Junta Municipal de Districte Marítim  
- OCOVAL, amb la finalitat que obtinga, coordine i remeta els informes preceptius de les entitats subministradores dels serveis públics urbans que puguen resultar afectats.  
  
Tercer. Procedir a la inserció en la pàgina web municipal (www.valencia.es) de la documentació que se sotmet a informació pública, i posar-la a la disposició del públic en l'Oficina Municipal d'Informació Urbanística, en la planta baixa de l'edifici municipal de l'antiga Fàbrica de Tabacs, c/ Amadeu de Savoia, núm. 11 (edifici Tabacalera).»  
  
De conformitat amb el que establix l'article 61.1, lletra b, del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell, s'obri el període de consultes i informació pública per a presentar al·legacions durant un termini de 45 dies hàbils, a comptar de l'endemà de la publicació d'este acord en el Diari Oficial de la Generalitat Valenciana (DOGV).  
  
La documentació es troba a la disposició del públic en les dependències de l'Ajuntament de València (c/ Amadeu de Savoia, 11, planta baixa, Oficina d'Informació, de 09.00 a 13.00 hores) i exposada en la web d'Urbanisme (www.valencia.es/urbanisme), en compliment de l'article 55.2 del text refós de la Llei d'ordenació del territori, urbanisme i paisatge.  
  
València, 2 de novembre de 2023.- El secretari: Manuel Latorre Hernández.